സൈനാബ് ഖാൻലറോവ

സോവിയറ്റ്, അസർബൈജാനി ഗായികയും(സോപ്രാനോ), സോവിയറ്റ് യൂണിയൻ(1980), അസർബൈജാൻ (1975), അർമേനിയ (1978) എന്നിവയുടെ പീപ്പിൾസ് ആർട്ടിസ്റ്റുമാണ് സൈനാബ് യാഹിയ ക്വിസി ഖാൻലറോവ (അസർബൈജാനി: Zeynəb Yəhya qızı Xanlarova) (ജനനം: ഡിസംബർ 28, 1936, ബാക്കു).
 ജീവിതരേഖ 
1936 ഡിസംബർ 28 ന് ബാക്കുവിൽ ജനിച്ച സൈനബ് ഖാൻലറോവ കുടുംബത്തിലെ അഞ്ച് മക്കളിൽ ഇളയതായിരുന്നു. 1956-ൽ സൈനബ് ഖാൻലറോവ എം.എ.സാബീർ എന്നു പിന്നീട് നാമകരണം ചെയ്ത ബാക്കു പെഡഗോഗിക്കൽ സ്‌കൂളിൽ നിന്ന് ബിരുദം നേടി. 1961 ൽ ആസാഫ് സെയ്‌നാലിയുടെ (S.I. ഷുഷിൻസ്കിയുടെ ക്ലാസ്) പേരിലുള്ള ബക്കു മ്യൂസിക്കൽ സ്കൂളിൽ നിന്ന് ബിരുദം നേടുകയും അസർബൈജാൻ സ്റ്റേറ്റ് അക്കാദമിക് ഓപ്പറ ആന്റ് ബാലെ തിയേറ്ററിന്റെ സോളോയിസ്റ്റാകുകയും ചെയ്തു.

അസർബൈജാൻ എസ്എസ്ആർ (XI-XII സമ്മേളനങ്ങൾ), അസർബൈജാൻ ദേശീയ അസംബ്ലി (I-III സമ്മേളനങ്ങൾ) എന്നിവയുടെ ഡെപ്യൂട്ടി ഓഫ് സുപ്രീം സോവിയറ്റ് ആയിരുന്നു സൈനാബ് ഖാൻലറോവ.
 സംഗീത ജീവിതം 
"ലെയ്‌ലി ആൻഡ് മജ്‌നൂൻ" ഓപ്പറയിൽ ലെയ്‌ലിയുടെ വേഷം സെനാബ് ഖാൻലറോവ അവതരിപ്പിച്ചു, ഉസെയിർ ഹാജിബെയോവിന്റെ "അസ്‌ലി ആൻഡ് കരം" ഓപ്പറയിലെ അസ്‌ലിയുടെ ഭാഗം, മഗോമയേവിന്റെ "ഷാ ഇസ്മയിൽ" ഓപ്പറയിലെ അറബ്‌സാംഗിയുടെ ഭാഗം, മറ്റുള്ളവ.  കൂടാതെ, അസർബൈജാനി നാടോടി സംഗീത ശൈലിയായ മുഗമിൽ സെയ്നാബ് ഖാൻലറോവ വിജയകരമായി അവതരിപ്പിച്ചു. "ഷഹനാസ്", "ഗതർ", "ബയാതി ഷിറാസ്" തുടങ്ങിയ മുഗം കോമ്പോസിഷനുകളിലും മറ്റു പലതിലും സെയ്നാബ് ഖൻലറോവയുടെ ശബ്ദം കേൾക്കാം. സെയ്നാബ് ഖൻലറോവ വളരെ വിജയകരമായ ഒരു പോപ്പ് ഗായിക കൂടിയായിരുന്നു. ഖാൻലറോവയുടെ ശേഖരത്തിൽ ടോഫിഗ് ഗുലിയേവ്, ആരിഫ് മാലിക്കോവ്, അലക്‌പർ ടാഗിയേവ്, എമിൻ സാബിറ്റോഗ്ലു, ഗാര ഗരായേവ്, ഫിക്രറ്റ് അമിറോവ് തുടങ്ങി നിരവധി പ്രമുഖ സംഗീതസംവിധായകരുടെ ഗാനങ്ങൾ ഉൾപ്പെടുന്നു. റഷ്യൻ, അർമേനിയൻ, ഉക്രേനിയൻ, റൊമാനിയൻ, ജോർജിയൻ, പേർഷ്യൻ, അറബിക്, ചൈനീസ്, ഇന്ത്യൻ, ടർക്കിഷ് തുടങ്ങി നിരവധി ഭാഷകളിൽ ഖാൻലറോവ വിജയകരമായി ഗാനങ്ങൾ അവതരിപ്പിച്ചു. റഷ്യ, ഉക്രെയ്ൻ, ലാത്വിയ, മോൾഡോവ, ബെലാറസ്, കസാക്കിസ്ഥാൻ, ഉസ്ബെക്കിസ്ഥാൻ, തുർക്ക്മെനിസ്ഥാൻ, ഇന്ത്യ, ചൈന, ഇറാൻ, ഇറാഖ്, ഈജിപ്ത്, ഇസ്രായേൽ, തുർക്കി, ജോർജിയ, അർമേനിയ, ബൾഗേറിയ, ജർമ്മനി, പോളണ്ട്, ഹംഗറി, ഓസ്ട്രിയ, ഫിൻലാൻഡ്, സ്വീഡൻ, ചെക്ക് റിപ്പബ്ലിക് എന്നിവിടങ്ങളിൽ സെയ്നാബ് ഖാൻലറോവ കച്ചേരികൾ നടത്തി. , .

 അവാർഡുകളും തലക്കെട്ടുകളും 
പീപ്പിൾസ് ആർട്ടിസ്റ്റ് ഓഫ് ദി അസർബൈജാൻ SSR (1975)
പീപ്പിൾസ് ആർട്ടിസ്റ്റ് ഓഫ് ദി അർമേനിയൻ SSR (1978)
പീപ്പിൾസ് ആർട്ടിസ്റ്റ് ഓഫ് ദി USSR (1980)
സ്റ്റേറ്റ് പ്രൈസ് ഓഫ് ദി അസർബൈജാൻ SSR (1988)
ഷോഹ്രത്ത് ഓർഡർ ഓഫ് അസർബൈജാൻ (1996)
ഇസ്തിഗ്ലാൽ ഓർഡർ (2006)
ഹെയ്ദർ അലിയേവ് ഓർഡർ (2016)
അവലംബം

വർഗ്ഗം:1936-ൽ ജനിച്ചവർ
വർഗ്ഗം:അസർബൈജാനി നാടോടി ഗായകർ